August Kundt
<s>August Kundt (Schwerin, 18. studenog 1839. – Israelsdorf, 21. svibnja 1894.), njemački fizičar.</s><s>Doktorirao (1864.) na Sveučilištu u Berlinu, bio profesor u Zürichu, Würzburgu, Strasbourgu i Berlinu.</s><s>Najvažniji su mu radovi iz akustike i znanosti o toplini.</s><s>Izumio način kako se s pomoću figura (Kundtove figure) što ih načini prašina ili fina piljevina u zatvorenoj staklenoj cijevi (Kundtova cijev), kada se na nju prenesu zvučni titraji, može odrediti brzina širenja zvuka u čvrstim tijelima i plinovima, kao i specifični toplinski kapacitet plinova.</s><s>Određivao specifične toplinske kapacitete plinova, dokazao da su živine pare jednoatomne, ispitivao polarizaciju svjetlosti u feromagnetičnim materijalima (Kundtov učinak ili Kundtov efekt) i drugo.</s>

<s>Kundtova cijev</s>

<s>Akustične stojne valove koje proizvodimo kod svih muzičkih instrumenata možemo učiniti vidljivim pomoću Kundtove cijevi.</s><s>To je staklena cijev zatvorena na objema krajevima čepovima, a na jednom čepu je pričvršćen stakleni štap.</s><s>Ako stakleni štap  trljamo mokrom krpom, nastat će longitudinalno titranje štapa pa ćemo čuti visoki ton.</s><s>Ti se valovi prenose na zrak ili na neki drugi plin u cijevi i nastaje stojni val zbog refleksije (odbijanja zvučnih valova) na gornjem čepu.</s><s>Pri tom razmak čepova mora biti takav da uz gornji čep nastaje čvor, a uz donji, na kojem je pričvršćen štap.</s><s>Stavimo li u cijev sitnu prašinu, ona će se skupljati u čvorovima, a u trbusima razrijediti.</s><s>Kako je razmak između čvorova pola valne duljine λ/2, lako možemo izračunati frekvenciju f zvuka koga proizvodi stakleni štap, i to prema izrazu:</s>

<s>gdje je: v - brzina zvuka u plinu koji je u cijevi, af - frekvencija.</s>

<s>Želimo li izračunati brzinu zvuka u nekom plinu, stavimo ga u tu cijev umjesto zraka.</s><s>Frekvencija staklenog štapa je ista kao i prije, samo je valna duljina u plinu druga.</s><s>Poznajemo li brzinu zvuka u zraku, i izmjerimo valnu duljinu u zraku i plinu, onda se brzina zvuka u plinu izračuna iz razmjera:</s>

<s>Izvori</s>

<s>Njemački fizičari</s>

